Stryj (mesto)

Stryj (; ; ) je mesto v Haliči na západnej Ukrajine, asi 60 km južne od Ľvova.
Mesto spadá pod Ľvovskú oblasť a je centrom Stryjského rajónu. Mestom preteká rovnomenná rieka Stryj, pravý prítok Dnestra. V roku 2006 tu žilo 61 000 obyvateľov

Prvé zmienky o meste sú z roku 1385. Do 2. svetovej vojny pozostávalo obyvateľstvo z približne rovnomerného podielu Ukrajincov, Poliakov a Židov, teraz tu žijú takmer výhradne Ukrajinci.

Stryj je veľmi dôležitým železničným uzlom: nosné trate odtiaľto vychádzajú v smeroch na Ľvov, Ivano-Frankivsk a Čop, ďalšie potom na Drohobyč a Chodoriv. Prechádzal tadiaľ rýchlik Budapešť-Moskva a vlaky spájajúce Zakarpatie s ostatnými časťami Ukrajiny. V smere z Ľvova na Drohobyč bol zriadený koľajový triangel, ktorý využívajú najmä rekreačné vlaky smerujúce do podkarpatského letoviska Truskavec.

Narodil sa tu poľský cestovateľ Kazimierz Nowak (* 1897† 1937). Na miestnom ukrajinskom gymnáziu študoval ukrajinský nacionalista Stepan Bandera, ktorému tu bola v roku 1992 odhalená busta - bol to vôbec jeho prvý pamätník na Ukrajine.

Partnerské mestá 
 Bălţi, Moldavsko, 1980 
   Daugavpils, Lotyšsko  
  Düren, Nemecko, 2001
  Gradačac, Bosna a Hercegovina  
  Kiskunhalas, Maďarsko 
  Les Herbiers, Francúzsko  
  Leszno, Poľsko, 2004
  Mansfield, Spojené kráľovstvo  
  Nowy Sącz, Poľsko
  Powiat lwówecki, Poľsko, 2004]
 Vegreville, Kanada, 2009
  Zakopané, Poľsko, 2004
  Zbąszynek, Poľsko, 2004

Referencie

Iné projekty

Externé odkazy 
Oficiálna stránka
 Stránka o kultúrnom vyžití mesta

Zdroj 

Mestá na Ukrajine